
Republika Hrvatska
Općinski prekršajni sud u Zagrebu
Avenija Dubrovnik 8	
Poslovni broj: Pp-8852/2026-5

R J E Š E NJ E

	Općinski prekršajni sud u Zagrebu, po sucu Darjanu Bižupiću, uz sudjelovanje Ozane Tomić kao zapisničarke, u prekršajnom predmetu protiv I. okrivljene pravne osobe Conty Plus d.o.o. i II. okrivljene odgovorne osobe Darka Ciglenečki, zastupanih po branitelju Pavlu Škare, odvjetniku iz Zagreba, zbog djela prekršaja iz članka 167. stavka 1. točka 10. i stavka 2. Zakona o gospodarenju otpadom („Narodne novine“ broj 84/21. i 142/23.) i članka 127. stavka 1. alineje 3. i stavka 2. Zakona o državnom inspektoratu („Narodne novine“ broj 115/18., 117/21., 67/23. i 155/23.), povodom prigovora I. i II. okrivljenika na prekršajni nalog Državnog inspektorata, Područnog ureda Osijeka, Ispostave u Našicama, Klasa: 351-01/26-04/109, Ur.broj: 443-02-01-12-26-3 od 10. travnja 2026., 25. lipnja 2026.,

r i j e š i o   j e

I. Na temelju članka 102. stavka 1. u svezi člankom 98. stavkom 1. Prekršajnog zakona ("Narodne novine" broj 107/07., 39/13., 157/13., 110/15., 70/17., 118/18. i 114/22.), Općinski prekršajni sud u Zagrebu proglašava se mjesno nenadležnim za vođenje prekršajnog postupka u predmetu broj Pp-8852/2026 protiv I. okrivljene pravne osobe:  Conty Plus d.o.o., OIB: 62964458165, sa sjedištem u Zagrebu, Karlovačka 100, Lučko i II. okrivljene odgovorne osobe: Darko Ciglenečki, OIB: 28010143788, s prebivalištem u Zagrebu, Dominika Mandića 12 B, radi djela prekršaja iz članka 167. stavka 1. točka 10. i stavka 2. Zakona o gospodarenju otpadom i članka 127. stavka 1. alineje 3. i stavka 2. Zakona o državnom inspektoratu, jer je mjesto počinjenja prekršaja Lučko – Novi Zagreb - zapad, područje mjesne nadležnosti Općinskog suda u Novom Zagrebu, što je sukladno odredbi članka 2. stavka 1. točke XII. Zakona o područjima i sjedištima sudova ("Narodne novine" broj 67/18. i 21/22.).

II. Po pravomoćnosti ovog rješenja predmet će se ustupiti Općinskom sudu u Novom Zagrebu, kao mjesno nadležnom sudu za vođenje prekršajnog postupka. 

Obrazloženje 

	1. Državni inspektorat, Područni ured Osijek, Ispostava u Našicama, pod brojem: Klasa: 351-01/26-04/109, Ur.broj: 443-02-01-12-26-3, izdalo je 10. travnja 2026. prekršajni nalog protiv I. i II. okrivljenika, zbog djela prekršaja činjenično i pravno opisanih u izreci prekršajnog naloga, na koji nalog su I. i II. okrivljenik pravovremeno uložili prigovor, te je tužitelj dostavio ovom sudu spis na rješavanje.
	2. Iz spis proizlazi da je mjesto počinjenja prekršaja sjedište I. okrivljene pravne osobe na adresi Karlovačka cesta 100, Lučko, što spada u gradsku četvrt Novi Zagreb - zapad, pa je za vođenje prekršajnog postupka nadležan Općinski sud u Novom Zagrebu, u smislu odredbe članka 98. stavka 1. Prekršajnog zakona. 
	3. Naime, člankom 2. stavkom 1. točkom XII. Zakona o područjima i sjedištima sudova područje nadležnosti Općinskog suda u Novom Zagrebu je između ostalog gradska četvrt Grada Zagreba – Novi Zagreb – zapad u koju spada Lučko. 
	4. Zbog navedenog ovaj sud se proglasio mjesno nenadležnim za vođenje postupka, a prekršajni predmet će se po pravomoćnosti rješenja ustupiti i dostaviti nadležnom sudu radi vođenja prekršajnog postupka. 

U Zagrebu 25. lipnja 2026.
Zapisničarka										Sudac
Ozana Tomić							              Darjan Bižupić


Uputa o pravnom lijeku:
Protiv ovog rješenja dopuštena je žalba u roku od 3 dana od dana dostave rješenja. Žalba se podnosi Općinskom prekršajnom sudu u Zagrebu, Avenija Dubrovnik 8, u dva primjerka, a o žalbi odlučuje Visoki prekršajni sud Republike Hrvatske.


Dostavna naredba:
1. I. okrivljenoj pravnoj osobi: Conty Plus d.o.o., Karlovačka 100, Lučko,
1. II. okrivljenoj odgovornoj osobi: Darko Ciglenečki, Dominika Mandića 12 B, Zagreb,
1. branitelju I. i II. okrivljenika: Odvjetni Pavao Škare, Ulica grada Mainza 7 A, Zagreb,
1. tužitelju: Državni inspektorat, Područni ured Osijek, Ispostava u Našicama,
1. Općinski sud u Novom Zagrebu, Turinina 3, Zagreb - po pravomoćnosti, sa spisom predmeta,     
1. spis. 

